Deg umedya-agi id-nessukkes seg tezlit “Truḥeḍ” n useggas n 2024, nwala-d tuɣalin n tseddart-agi tamezwarut kraḍ n tikkal deg usefru-agi, anda i aɣ-d-tban twuri tasenfalayt iwakken ad d-isebgen umedyaz lğerḥ yellan deg wul-is, ad d-yemmel asḥissef-ines d leḥzen-is s waṭas ɣef lefraq d tmettant n yiwet n tagejdit gar tgejda n ccna n teqbaylit, yiwen n uḥbib-is, mmi-s n taddart-is, i teccelqef lmut. Wagi d Ccrif Ḥamani. Amedyaz, yennuɣni, iḥulfa i yiman-is am akken ula d netta yella kra iruḥen seg-s, neɣ am akken yemmut ula d netta.